L 332/126 Jurnalul Oficial al Uniunii Europene 18.12.2015 DIRECTIVE DIRECTIVA DE PUNERE ÎN APLICARE (UE) 2015/2392 A COMISIEI din 17 decembrie 2015 privind Regulamentul (UE) nr. 596/2014 al Parlamentului European și al Consiliului în ceea ce priveşte raportarea către autoritățile competente a încălcărilor efective sau potențiale ale acestui regulament COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European şi a Consiliului și a Directivelor 2003/124/CE, 2003/125/CE și 2004/72/CE ale Comisiei (/, în special articolul 32 alineatul (5), întrucât: (1) Persoanele care raportează autorităților competente încălcări efective sau potențiale ale Regulamentului (UE) nr. 596/2014 (denunțători) pot aduce informații noi în atenția autorităților competente și pot oferi asistență acestora pentru a detecta infracțiuni de abuz de piață și a impune sancţiunile aferente. Cu toate acestea, denunțarea încălcărilor poate fi descurajată de teama represaliilor, a discriminării sau a divulgării datelor cu caracter personal. Prin urmare, sunt necesare dispoziții adecvate privind denunțătorii, pentru a asigura protecția generală şși respectarea drepturilor fundamentale ale acestora și ale persoanelor acuzate. Persoanele care raportează cu bună ştiință informații greşite sau înșelătoare către autoritățile competente nu ar trebui să fie considerate denunțători şi, prin urmare, nu ar trebui să beneficieze de mecanismele de protecție. (2) Raportarea anonimă ar trebui să fie autorizată de către autoritățile competente, iar mecanismele de protecție prevăzute în prezenta directivă ar trebui să se aplice și în cazul în care un denunțător anonim decide să își dezvăluie ulterior identitatea autorității competente. Denunțătorii ar trebui să aibă libertatea de a raporta fie prin proceduri interne, în cazul în care acestea există, fie direct autorității competente. (3) Autorităţile competente ar trebui să dispună de angajați specializați în acest scop, care să aibă o formare profesională, inclusiv în ceea ce priveşte normele aplicabile privind protecția datelor, pentru a trata raportările privind încălcările Regulamentului (UE) nr. 596/2014 și pentru a asigura comunicarea cu persoana care efectuează raportarea și luarea măsurilor care se impun în urma raportării. (4)  Persoanele care intenționează să raporteze încălcări efective sau potențiale ale Regulamentului (UE) nr. 596/2014 ar trebui să fie în măsură să ia o decizie în cunoştință de cauză cu privire la oportunitatea, modalitatea şi momentul raportării. Prin urmare, autoritățile competente ar trebui să publice și să pună la dispoziție informații ușor accesibile cu privire la canalele de comunicare disponibile cu autoritățile competente, la procedurile aplicabile și la angajații specializați din cadrul autorității care se ocupă de raportarea încălcărilor. Toate informațiile privind raportarea încălcărilor ar trebui să fie transparente, uşor de înțeles şi fiabile, în scopul de a favoriza și de a nu descuraja aceste demersuri. (5)  Pentru a permite o comunicare eficace cu angajații lor specializați, este necesar ca autoritățile competente să aibă şi să utilizeze diferite canale de comunicare, care ar trebui să fie uşor de utilizat și să permită transmiterea de comunicații scrise şi orale, precum şi electronice și neelectronice. (6)  Este important ca procedurile de protecție a persoanelor care lucrează în temeiul unui contract de muncă, indiferent de natura raportului lor de muncă şi dacă acestea sunt sau nu plătite, care raportează încălcări sau care sunt acuzate de încălcări ale Regulamentului (UE) nr. 596/2014 să protejeze aceste persoane împotriva represa- liilor, a discriminării sau a altor tipuri de tratarent incorect direct sau indirect. Tratamentul inechitabil poate avea forme foarte diferite, în funcție de circumstanțe. Aşadar, fiecare caz ar trebui să fie evaluat pe baza normelor de soluționare a litigiilor sau a procedurilor judiciare prevăzute în legislația națională. () J0L173,12.6.2014,p. 1.